open-index/open-wikipedia-markdown huggingface dataset:
Juutalaisten territorialismi

**Territorialismi** tai **statismi** oli juutalainen poliittinen liike riittävän laajojen juutalaisalueiden muodostamiseksi. Liikkeen tavoitteena ei ollut välttämättä oman itsenäisen maan perustaminen.

## Territorialismin kehittyminen

Ennen vuotta 1905 jotkin sionistijohtajat suhtautuivat vakavasti ehdotuksiin juutalaisten kotimaista Palestiinan ulkopuolella. Theodor Herzlin kirja *[[Der Judenstaat]]* vaati juutalaisvaltion perustamista Palestiinaan tai Argentiinaan. Useat sosialistiset sionistiryhmät olivat sionisteja jyrkempiä vaatimuksissaan.

Vuonna 1891 paroni Maurice de Hirsch perusti juutalaisen siirtokuntayhdistyksen, jonka tavoitteena oli auttaa juutalaisten massamuuttoa Venäjältä ja Itä-Euroopan valtioista tarjoamalla heille asuinpaikka yhdistyksen Pohjois- ja Etelä-Amerikasta hankkimille maille perustetuissa maatalousyhdyskunnissa.

Vuonna 1903 Britannia perusti Ison-Britannian Uganda-ohjelman nykyisen Kenian alueelle. Ohjelman tarkoituksena oli tarjota alue juutalaisille. Herzl aluksi hylkäsi ajatuksen, sillä hän piti Palestiinaa parempana paikkana. Huhtikuussa 1903 Chișinăussa tapahtuneen juutalaisvastaisen mielenosoituksen jälkeen Herzl esitteli Britannian ohjelman kuudennelle sionistikongressille. Huolimatta kireästä tilanteesta suunnitelma jakoi mielipiteitä. Suunnitelman tutkimiseksi perustettiin komitea, joka jatkoi toimintaa vuoteen 1905 saakka.

Vastauksena Britannian ohjelmaan Israel Zangwillin johtama juutalainen territorialistinen organisaatio erosi sionistiliikkeestä. Se pyrki perustamaan juutalaisalueita eri puolille Yhdysvaltoja, Afrikkaa, Aasiaa ja Australia, mutta se ei onnistunut kovin hyvin. Organisaatio lakkautettiin vuonna 1925.

Natsien vaikutusvallan kasvaessa ja juutalaisiin kohdistuneen uhan vallitessa Isaak Steinberg perusti Yhdysvalloissa Freeland Leaguen vuonna 1935. Organisaatio pyrki, epäonnistuneesti, ajamaan juutalaisten autonomiaa hankkimalla laajoja maa-alueita Ecuadorista, Australiasta ja Surinamesta. Yksi kuuluisimmista suunnitelmista oli Kimberley plan, jonka tavoitteena oli asuttaa 75&nbsp;000 Euroopasta paennutta juutalaista Kimberley]n alueelle läntiseen Australiaan. Israelin valtion perustamisen jälkeen vuonna 1948 Steinberg kritisoi sionistihallituksen politiikkaa, ja jatkoi pyrkimyksiään luoda ei-nationalistisia juutalaisalueita eri puolille maailmaa. Steinbergin kuoltua vuonna 1957 Freeland Leaguen toimintaa johti Mordkhe Schaechter, joka vähitellen siirsi yhdistyksen toiminnan painopisteen juutalaiskulttuuria tukevaan toimintaan.
Kenneth Fuchs

**Kenneth Fuchs** (s. 1956) on yhdysvaltalainen säveltäjä. Hän suoritti BA-tutkinnon Miamin yliopistosta ja MA-sekä tohtorintutkinnon Juilliard Schoolista. Häntä opettivat muiden muassa Milton Babbitt, David Del Tredici, David Diamond, Vincent Persichetti ja Alfred Reed. Nykyisin Fuchs toimii itse sävellyksen professorina Connecticutin yliopistossa.

Albany Records julkaisi vuonna 2001 menestyneen CD:n, joka sisältää Fuchsin jousikvartetot 2, 3 ja 4. Myös Naxos on levyttänyt hänen tuotantoaan. Naxoksen levy, joka sisältää Fuchsin teokset *An American Place* (orkesterille), *Eventide* (konsertto englannintorvelle, harpulle, lyömäsoittimille ja jousiorkesterille) ja *Out of the Dark* (kamariorkesterille), sai vuonna 2005 kaksi Grammy-ehdokkuutta.

## Lähteet

## Aiheesta muualla
* Viralliset sivut 
* Kenneth Fuchs Allmusic.comissa
Gunnar Wetterberg

**Gunnar Wetterberg** (s. 1953) on ruotsalainen historioitsija ja suomalaista Akavaa vastaavan ammattijärjestön Sveriges akademikers centralorganisationin yhteiskuntapoliittinen johtaja. 

Lundin yliopistossa opiskellut Wetterberg oli suuntautumassa tutkijaksi mutta siirtyi 1977 ulkoministeriöön ja on työskennellyt useissa tehtävissä. Hän on kirjoittanut elämäkerrat  Axel Oxenstiernasta ja Arvid Hornista sekä Ruotsin valtionpankin historiikin. Hän on ollut vuosien ajan innokas julkinen keskustelija ja vastustanut monenlaista tukipolitiikkaa.

Wetterberg on saanut Kunskapsprisetin sekä Axel Oxenstiernan elämäkerrasta (*Kanslern: Axel Oxenstierna i sin tid*, 2 osaa) Kaarle-herttuan palkinnon. Hän on Lundin yliopiston kunniatohtori ja Ruotsin kuninkaallisen tiedeakatemian jäsen.

Wetterberg ehdotti vuonna 2009 uuden Kalmarin unionin, Pohjolan liittovaltion perustamista ''Dagens Nyheter'' -lehteen kirjoittamassaan mielipidekirjoituksessa ja toi ajatuksen esille jälleen 2010 Pohjoismaiden neuvoston kokouksessa, jossa maiden pääministerit eivät kuitenkaan lämmenneet ajatukselle. Ajatus on julkaistu myös PN:n vuosikirjassa 2010.

## Lähteet
HMS Bulwark (1899)

**HMS Bulwark** oli Britannian kuninkaallisen laivaston London-luokan taistelulaiva.

## Valmistus

Alus tilattiin osana vuosien 1898–1899 laivasto-ohjelmaa Devonportin telakalta, missä köli laskettiin 20. maaliskuuta 1899. Alus laskettiin vesille 18. lokakuuta 1899 kumminaan Plymouthin laivastoaseman komentajan amiraali Sir Henry Fairfaxin puoliso Lady Fairfax. Se valmistui maaliskuussa 1902.

## Palvelus
*Bulwark* otettiin palvelukseen Devonportissa 11. maaliskuuta 1902, jolloin se liitettiin Välimeren laivastoon laivastonkomentajan amiraali Sir Compton E. Domvilen lippulaivana. Aluksen palvelukseenotto viivästyi uudistetun tulenjohtojärjestelmän asennuksen vuoksi. Alus palveli Välimerellä, kunnes se telakoitiin Devonportissa.

Alus palasi palvelukseen 3. tammikuuta 1905 edelleen Välimeren laivaston komentajan amiraali lordi Charles Beresfordin lippulaivana. Alus palveli Välimerellä, kunnes se palasi 31. tammikuuta 1907 Devonportiin. Alus poistettiin palveluksesta 11. helmikuuta, mutta se palasi palvelukseen jo seuraavana päivänä runkomiehitettynä *[[HMS Resolution (1892)|HMS Resolutionilta]]* siirretyllä miehistöllä. Alus määrättiin Noreen sijoitettuja Kotilaivaston aluksia komentavan kontra-amiraalin lippulaivaksi.

Kun alus oli yksiköidensä johdossa matkalla Queensberrystä Sheernessiin, se osui hiekkaharjanteeseen 26. lokakuuta 1907, kun osasto väisti kalastajia Pohjanmerellä 15 kilometriä Lemanin majakasta kaakkoon. Vaurioiden korjaaminen vaati telakoimista, ja yhdeksän teräslevyä jouduttiin vaihtamaan.

Robert Falcon Scott astui alukselle palvelukseen 30. toukokuuta 1908 nuorimpana taistelulaivan komentajana. Alus poistettiin palveluksesta 17. elokuuta 1908 Chathamissa, ja se palasi palvelukseen seuraavana päivänä varustettuna *[[HMS Majestic (1895)|HMS Majesticilta]]* siirretyllä runkomiehistöllä. Miehistö täydennettiin 3. lokakuuta Devonportissa ja alus liitettiin Kanaalin laivastoon Devonportiin.

Vuonna 1910 alus määrättiin Kotilaivaston 3. ja 4. taistelulaivaviiriköitä komentavan vara-amiraalin lippulaiva, mutta alus siirrettiin jo 25. huhtikuuta 1911 Chathamiin 3. viirikköön. Se poistettiin 1. syyskuuta Chathamissa palveluksesta korjattavaksi. Muutostöiden jälkeisten koeajojen aikana toukokuussa 1912 alus ajoi kahdesti karille Noren edustalla Barrow'n syvänteen reunoilla.

Ensimmäisen maailmansodan puhjetessa aluksen päällikkönä oli G. I. Sclater, ja se oli liitettynä Kanaalin laivaston 5. taistelulaivueeseen. Alus oli 26. marraskuuta 1914 täydentämässä ammusvarostojaan Ketthole Reachissa Medwayssä, kun aluksella tapahtui tuhoisa räjähdys. Ainoastaan kaksitoista miehistönjäsentä pelastui.

Tapahtuman oikeuskäsittely pidettiin joulukuussa, ja siinä todettiin räjähdyksen olleen onnettomuus, jonka syynä pidettiin ruudin räjähtämistä eikä kyetty osoittamaan tahallisuutta tai vahingontekoa.

## Lähteet

*
*
*
*

### Viitteet
Marylandin tasavalta

**Marylandin tasavalta** oli pieni afroamerikkalainen valtio vuodesta 1854 vuoteen 1857, jolloin se liitettiin nykyiseen Liberiaan.

Pääasiassa Marylandin osavaltiosta vapautetut afroamerikkalaiset orjat muuttivat alueelle vuonna 1834. Vuonna 1838 yhdyskunnat liitettiin Liberian kansainyhteisöön, joka julistautui itsenäiseksi vuonna 1847. Maryland kuitenkin säilyi erillisenä nimellä, sillä Liberia halusi säilyttää alueella olleen kauppamonopolin. Alue julistautui itsenäiseksi 29. toukokuuta 1854 nimellä *Maryland in Liberia*. Maan pääkaupunki oli Harper.

## Historia

Joulukuussa 1831 Marylandin osavaltio päätti ohjelmasta, jonka tehtävänä oli kuljettaa vapautettuja orjia Yhdysvalloista Afrikkaan. Maryland State Colonization Society perustettiin hoitamaan ohjelmaa. Ohjelman kestoksi määriteltiin 26 vuotta ja kustannuksiksi 10&nbsp;000 dollaria.
Pandeli Majko

**Pandeli Majko** (s. 15. marraskuuta 1967 Tirana) on albanialainen poliitikko. Hän toimi maansa pääministerinä vuosina 1998–1999 ja myöhemmin lyhyen aikaa vuonna 2002. Nykyään hän toimii kansanedustajana maansa parlamentissa, jossa hän on Albanian sosialistisen puolueen keskeisiä vaikuttajia. Majko on ollut yksi kaikkien aikojen nuorimmista pääministereistä: kun hänet ensimmäisen kerran valittiin tehtävään vuonna 1998, hän oli 30-vuotias.

## Lähteet
Marion Josserand

**Marion Josserand** (s. 6. lokakuuta 1986 Saint-Martin d'Hères) on ranskalainen freestylehiihtäjä. Hän voitti pronssia skicrossissa vuoden 2010 talviolympialaisissa.

Freestylehiihdon maailmancupissa Josserand kilpaili ensimmäisen kerran tammikuussa 2007 sijoittuen yhdeksänneksi. Hän on voittanut yhden maailmancupin kilpailun. Vuonna 2007 hän oli MM-kisoissa kuudes.

## Lähteet
*
Smithinsaari

**Smithinsaari** () on Eteläisiin Shetlandinsaariin kuuluva saari Eteläisessä jäämeressä. Saari sijaitsee noin 25 kilometriä Low Islandista luoteeseen ja 40 kilometriä Snow Islandista lounaaseen. Saaren pinta-ala on 148 neliökilometriä ja se on kokonaan Imeonvuorien peittämä. Saaren ja samalla koko Eteläisten Shetlandinsaarien korkein huippu Mount Froster kohoaa 2105 metriin. 

Saari on nimetty kapteeni William Smithin mukaan, joka löysi saaren vuonna 1819. 

## Katso myös
* Luettelo maailman korkeimmista saarista

## Lähteet
Rauhanjoukot

**Rauhanjoukot** () on Yhdysvaltain hallituksen johtama vapaaehtoisohjelma sekä hallituksen asioimisto samalla nimellä. Rauhanjoukkojen ohjelma sisältää kolme tavoitetta: teknisen avun tarjonta, auttaa Yhdysvaltojen ulkopuolella olevia ihmisiä ymmärtämään Yhdysvaltain kulttuuria sekä auttaa yhdysvaltalaisia ymmärtämään muiden maiden kulttuureita. Yleisesti rauhanjoukkojen työ liittyy sosiaaliseen ja taloudelliseen kehitykseen.

Perustamisvuodestaan 1962 lähtien yli 200 000 yhdysvaltalaista on liittynyt rauhanjoukkoihin toimien 139 valtiossa.
## Lähteet

## Aiheesta muualla
*Kotisivut
Jäähdytysneste

**Jäähdytysneste** on lämmön siirtoon tarkoitettua nestettä. Jäähdytysneste kiertää tarkoitusta varten rakennetussa jäähdytysjärjestelmässä. Jäähdytysnesteitä käytetään hyvin monissa sovelluksissa: esimerkiksi voimalaitoksissa, polttomoottoreissa ja työstökoneissa.

## Jäähdytysnesteen koostumus
### Polttomoottorit

Moottoreissa jäähdytysnesteellä tasataan sylinterilohkon lämpötilaa sekä siirretään liiallinen lämpöenergia pois. Jäähdytysnesteellä voidaan myös johtaa lämpöenergiaa ajoneuvon ohjaamon lämmittimeen. Yksinkertaisimmillaan jäähdytysneste voi olla pelkkää vettä, mutta veden taipumus aiheuttaa korroosiota sekä olematon pakkaskestävyys rajoittavat sen käyttöä.

Varsinainen jäähdytysneste voi olla esimerkiksi etyleeniglykolia tai propyleeniglykolia. Seostamalla etyleeniglykolipohjaista nestettä veteen 50:50-seossuhteella, saadaan seoksen pakkaskestävyydeksi -36 celsiusastetta. Jäähdytysnesteeseen voidaan lisätä mm. korroosiota, jäätymistä, syöpymistä ja vaahtoamista estäviä lisäaineita.

### Työstökoneet

Työstökoneissa jäähdytysneste (myös *leikkuuneste*) voi olla esimerkiksi vesi-mineraaliöljy seos. Jäähdytysnestettä suihkutetaan työstettävän kohteen pintaan, josta se sitoo lämpöä itseensä.

## Katso myös
* Pakkasneste
* Veren tehtävät

## Lähteet

## Aiheesta muualla
* Pakkas- vai jäähdytysnestettä? 21.08.2019, Juha Kiiskinen, Suomen Autoteknillinen Liitto.
Nyala

**Nyala** tai **Njala** on 
* Njala, afrikkalainen nautaeläin
* Njala (Sierra Leone), pikkukaupunki Sierra Leonessa
* Nyala (Sudan), kaupunki Sudanissa.
Ramil Gʻaniyev

**Ramil Maratovich Gʻaniyev** (s. 23. syyskuuta 1968 Yangiobod) on uzbekistanilainen entinen yleisurheilija, joka kilpaili moniotteluissa. Hän edusti seuratasolla tšekkiläistä Sparta Prahaa. Gʻaniyev voitti kymmenottelussa Aasian kisoista kaksi ja Aasian-mestaruuskilpailuissa yhden mitalin. Hän osallistui olympialaisiin kahdesti, vuosina 1992 ja 1996. Gʻaniyev sijoittui molemmilla kerroilla kymmenottelussa kahdeksanneksi. Hän oli samassa lajissa viides vuoden 1997 MM-kisoissa.

## Ennätykset

*Lähde: IAAF* 

* Kymmenottelu: 8445 (1997)
* Seiväshyppy: 530&nbsp;cm (1997)
* Pituushyppy: 786&nbsp;cm (1998)

* Korkeushyppy: 207&nbsp;cm (1995)
* 100 m: 10,94&nbsp;s (1995)
* Seitsenottelu (sisäradat): 5918 (1990)

## Lähteet
Souphanouvong

**Souphanouvong** (1909–1995) oli laosilainen prinssi, vallankumouksellinen ja maan ensimmäinen presidentti, joka hallitsi maata sen itsenäistymisestä 1975 asti vuoteen 1986 ja osittain 1991.  

Prinssi Souphanouvong  oli nuorin Boun Khongin 22 pojasta ja pääministeri Souvanna Phouman velipuoli. Hän opiskeli Pohjois-Vietnamin pääkaupungissa Hanoissa ja myöhemmin insinööriksi Pariisissa. Valmistuttuaan hän työskenteli virkamiehenä Vietnamissa, rakennutti siltoja ja meni naimisiin paikallisen tytön kanssa. Samalla hän solmi läheiset suhteet Ho Tši Minhin johtamiin Vietnamin kommunisteihin. 

Kun Laos 1949 liittyi Ranskan unioniin itsenäisenä valtiona, Souphanouvong  muodosti entisen vapaan Laosin liikkeestään uuden Pathet Lao -järjestön, joka ryhtyi yhteistyöhön Vietnamin kommunistien kanssa. Vuonna 1955 hän oli perustamassa Laosin kommunistista puoluetta, joka otti vallan käsiinsä vuonna 1975. Hän pysyi presidenttinä vuoteen 1986, jolloin antoi virkatoimensa sijaisen hoitoon, mutta luopui virastaan kokonaan vasta 1991.

## Lähteet
Jena Lee

**Jena Lee** (syntyjään **Sylvia Garcia**, s. 29. kesäkuuta 1987 Chile) on ranskalainen laulaja-lauluntekijä.

Jena Lee syntyi Chilessä ja on syntymänimeltään Sylvia Garcia. Leen ollessa yhdeksän kuukauden ikäinen ranskalainen perhe adoptoi hänet. Lee varttui Oloron-Sainte-Mariessa Pyrénées-Atlantiquesissa Ranskassa ja kiinnostui musiikista neljävuotiaana. Kuudentoista vuoden iässä hän aloitti lukio-opinnot Ernest Couteaux'n lukiossa Saint-Amand-les-Eaux'ssa Nordin departementissa Pohjois-Ranskassa. Ylioppilastutkinnon suorittamisen jälkeen Lee työskenteli Pariisissa Mammouth-tavaratalossa säästäen rahaa laulajan uraa varten.

## Diskografia
### Albumit
* *Vous remercier*, 2009
* *Ma référence*, 2010

### Singlet
* **2009**
** *J'aimerais tellement*
** *Je me perds*
* **2010**
** *Du style*
** *Éternise-moi*
** *Je rêve en enfer*
** *US Boy*

## Aiheesta muualla
* Jena Leen virallinen kotisivu
Hannah Teter

**Hannah Teter** (s. 27. tammikuuta 1987 Belmont, Vermont) on yhdysvaltalainen lumilautailija, joka kilpailee half-pipessa.

Teter voitti kultaa naisten half-pipessa Torinon talviolympialaisissa 2006 ja hopeaa Vancouverin talviolympialaisissa 2010. Lumilautailun MM-kisoissa vuonna 2005 hän voitti half-pipessa pronssia.

Lumilautailun maailmancupissa Teter kilpaili ensimmäisen kerran syyskuussa 2002. Hän on kilpaillut 14 half-pipe -kisassa ja voittanut niistä kuusi.

Teter voitti X Gamesin superpipen vuonna 2004. Vuosina 2003, 2005, 2009, 2010 ja 2012 hän sai pronssia.

## Lähteet
* Hannah Teter FIS:n sivuilla 

### Viitteet
Kumputunturi

**Kumputunturi** on Kittilän kunnassa pieni kumpumainen tunturi, jonka itäinen puoli on jyrkkä ja muut loivempia. Kumputunturin huippu on 581 metriä merenpinnan yläpuolella.

Kumputunturi ympäristöineen kuuluu Natura-alueeseen. Tunturin rinne- ja alusmetsät ovat luonnontilaisia ja arvokkaita vanhojen metsien alueita. Alueen metsistä yli puolet on yli 200-vuotiasta männikköä. Loput metsistä ovat yli 200-vuotiasta kuusikkoa ja nuorempaa männikköä. Metsissä on runsaasti lahopuuta sekä pienialaisia lehtoja ja lehto- ja lettokorpia. Alueella tavataan uhanalaisia eläin- ja kasvilajeja. Lintudirektiivin liitteen I linnuista Kumputunturilla tavataan helmipöllöjä, hiiripöllöjä, metsoja, palokärkiä, pohjantikkoja, pyitä ja varpuspöllöjä.

## Lähteet
Kelly Clark

**Kelly Clark** (s. 26. heinäkuuta 1983 Newport, Rhode Island) on yhdysvaltalainen lumilautailija, joka kilpailee half-pipessa.

Clark on voittanut half-pipessa kolme olympiamitalia: kultaa Salt Lake Cityssä 2002 ja pronssia Vancouverissa 2010 sekä Sotšissa 2014. Torinon olympialaisissa 2006 hän oli neljäs. MM-kisoissa 2001 Clark oli yhdeksäs.

Lumilautailun maailmancupissa Clark kilpaili ensimmäisen kerran joulukuussa 2000. Hän on voittanut 11 maailmancupin kisaa, ollut kahdesti toinen ja viidesti kolmas (6.2.2016).

X Gamesissa Clark on sijoittunut 13 kertaa kolmen parhaan joukkoon superpipessa vuosina 2002–2015. Hän on voittanut seitsemän kertaa (Aspenissa 2002, 2006, 2011, 2012, 2013 ja 2014 ja lisäksi Tignes’ssä vuonna 2014), saanut hopeaa viidesti (2003, 2004, 2009, 2010, 2015) ja pronssia kerran (2008).

## Lähteet
Natriummetavanadaatti

**Natriummetavanadaatti** (NaVO3) on natrium- ja metavanadaatti-ionien muodostama epäorgaaninen ioniyhdiste. Ainetta käytetään reagenssina muun muassa valokuvauksessa ja analyyttisessä kemiassa.

## Valmistus
Natriummetavanadaattia voidaan valmistaa natriumkloridin ja divanadiinipentoksidin välisellä reaktiolla kuumentamalla niitä happi- tai ilmavirrassa. Tuotteina muodostuu natriummetavanadaattia ja klooria tai vetykloridia. Sitä voidaan valmistaa myös divanadiinipentoksidin ja natriumhydroksidin välisellä reaktiolla.

## Käyttö
Natriummetavanadaattia käytetään valokuvauskemikaalina, musteissa, peittausaineena ja kiinnitteenä. Sitä käytetään myös korroosionestoaineena hiilidioksidia sisältävissä pesuliuoksissa esimerkiksi tuotettaessa hiilivedyistä vetyä ja pieninä määrinä metaboliaa kiihdyttävänä yhdisteenä.

## Lähteet
Quttinirpaaqin kansallispuisto

**Quttinirpaaqin kansallispuisto** () on Kanadan kansallispuisto. Nunavutin territoriossa sijaitseva kansallispuisto on Kanadan pohjoisin, ja Wood Buffalon kansallispuiston jälkeen toiseksi suurin kansallispuisto. Vuonna 1988 perustetun kansallispuiston pinta-ala on 37&nbsp;775 neliökilometriä.

## Kuvia

File:Quttinirpaaq National Park map-fr.png|Quttinirpaaqin kansallispuiston kartta .
File:Tanquary Fiord 16 1997-08-05.jpg|Gull Glacier Tanquaryn vuonossa.
File:Tanquary_Fiord_2_1997-08-05.jpg|Tanquaryn vuono, jonne Air Force River, Rollrock River ja Macdonald River laskevat.
File:AirForceGlacier.jpg|Air Force Glacier (2011).
File:Quttinirtaaq 7 1997-08-05.jpg|Air Force Glacier (1997).
File:Ellesmere Island - River Beauty.jpg|Beautyjoki ja Ekblawjärvi
File:Scylla-and-Charbydis.jpg|Scylla- ja Charybdis-jäätiköiden liittymä.
File:Quttinirtaaq 1 1997-08-05.jpg|British Empire Range, Tanquaryn vuonosta pohjoiseen.
File:Arctic Fox 1997-08-05.jpg|Naali(*Alopex lagopus*).
File:Lepus arcticus 1997-08-04.jpg|alt=|Napajänis(*Lepidus arcticus*).


## Lähteet
Tuliniskatikka

**Tuliniskatikka** (*Blythipicus pyrrhotis*) on kaakkoisaasialainen tikka. Sen esiintymisalue ulottuu Nepalista eteläiseen Kiinaan, Indokiinaan ja Malakan niemimaalle. Lajista tunnetaan viisi alalajia. Brian Houghton Hodgson kuvaili lajin holotyypin Nepalista vuonna 1837.

## Lähteet
Etiopiantikkanen

**Etiopiantikkanen** (*Dendropicos abyssinicus*) on itäafrikkalainen tikka. Sen esiintymisalue käsittää alueen Eritrean Anseberjoelta itään Harariin ja etelään Alataan. Edward Smith-Stanley kuvaili lajin holotyypin Etiopiasta vuonna 1814.

## Lähteet
Kongontikkanen

**Kongontikkanen** (*Chloropicus xantholophus*) on keskiafrikkalainen tikka. Sen esiintymisalue ulottuu Kamerunin lounaisosista Sudaniin, Ugandaan ja läntiseen Keniaan, sekä etelässä Angolaan ja Zaireen. Edward Hargitt kuvaili lajin holotyypin Gabonista vuonna 1883.

## Lähteet
SESKO

**SESKO ry** on Suomen sähkö- ja elektroniikka-alan kansallinen standardointijärjestö. SESKO osallistuu alansa kansainväliseen (IEC) ja eurooppalaiseen (CENELEC) yhteistyöhön Suomen edustajana sekä vastaa Suomessa kansallisten sähköalan SFS-standardien valmistelusta. 

## Lähteet

## Aiheesta muualla
* SESKO:n kotisivut
Sakari Vekki

**Sakari Vekki** (s. 8. kesäkuuta 1990) on suomalainen telinevoimistelija, joka edustaa Jyväskylän Voimistelijat '79:ää. Hänen vahvin telineensä on permanto.

Vekin paras arvokisasijoitus on permannon 16. sija Berliinin EM-kilpailuissa 2011. MM-kilpailuissa Vekin paras sijoitus on permannon 18:s sija Lontoossa 2009. Sijoitus oli samalla Suomen joukkueen paras kyseisissä kilpailuissa. Maailmancupissa hän on yltänyt palkintokorokkeelle kerran, Osijekissa 2010, voitettuaan permannolla pronssia. Pohjois-Euroopan mestaruuskilpailuissa 2010 Vekki voitti kultaa permannolla ja joukkuekilpailussa sekä pronssia hypyssä.

Maaliskuussa 2011 Vekki sijoittui maailmancupin kutsukilpailussa permannolla yhdeksänneksi pistein 14,566. Korjausaskel kyseisessä ohjelmassa esti häntä tekemästä omaa ennätystään ja rikkomasta 15 pisteen rajaa. Huhtikuun EM-kilpailuissa Berliinissä Vekki voimisteli permannolla 16:nneksi pistein 14,850. Toukokuussa Vekin suoritusta maailmancupin kutsukilpailussa Moskovassa heikensivät korjausaskeleet volttisarjojen päätteeksi, ja hän sijoittui kuudenneksi pistein 14,575.

Vekki on voittanut myös trampoliinivoimistelun miesten Suomen mestaruuden vuonna 2008.

## Saavutuksia
*MM-kilpailut
**Lontoo 2009: 18:s (permanto)
**Rotterdam 2010: 66:s (permanto)
*EM-kilpailut
**Berliini 2011: 16:s (permanto)
*Pohjois-Euroopan mestaruuskilpailut
**Turku 2010: kultaa (permanto ja joukkuekilpailu), pronssia (hyppy)
*Maailmancup
**Osijek 2010, pronssia (permanto)
**Montreál 2010, neljäs (permanto)
** Moskova 2011, kuudes (permanto)
** Stuttgart 2010, seitsemäs (permanto)
**2010 Maailmancup kokonaiskilpailu, kahdeksas (permanto)
**2011 Maailmancup kokonaiskilpailu, kahdeksas (permanto)
*SM-kilpailut
**Helsinki 2008: kultaa (trampoliinivoimistelu)
**Tampere 2008: pronssia (permanto)
**Järvenpää 2009: hopeaa (permanto)
**Rovaniemi 2010: kultaa (permanto), hopeaa (hyppy)
**Jyväskylä 2011: kultaa (permanto), kultaa (hyppy)

## Lähteet

## Aiheesta muualla
* Vekki Jyväskylän Voimistelijat '79:n sivustolla
* Profiili Svolin sivustolla
Lombardian ympäriajo 2010

**Lombardian ympäriajo 2010** oli järjestyksessään 104. maantiepyöräilyn Lombardian ympäriajo. Kilpailu käytiin 260 kilometrin reitillä Milanosta Comoon 16. lokakuuta 2010. Reitti suuntautui Milanosta pohjoiseen Como-järven ympäri. Ennen Leccon kaupunkia olivat Intelvi Tartavellen ja Colle Balision nousut. Leccon jälkeen pyöräilijät nousivat perinteisesti Madonna del Ghisallon huipulle ja tämän jälkeen 1&nbsp;124 metrin korkeuteen, Colma di Sormanon vuorelle. Muutama kilometri ennen maalia oli vielä lyhyt San Fermo di Battaglian nousu.

Vuoden 2010 Lombardian ympäriajo käytiin kylmissä ja sateisissa oloissa. Kilpailuun lähteneistä 195 pyöräilijästä vain 34 saapui maaliin. 15 kilometrin ajon jälkeen lähtivät irtiottoon Michael Albasini, Diego Caccia, Kjell Carlström, Mauro Da Dalto, Tony Gallopin ja Gianluca Mirenda, jotka olivat parhaimmillaan seitsemän minuuttia pääjoukon edellä. Philippe Gilbertin Omega Pharma-Lotto -joukkue vastasi pääjoukon vetotyöstä.

Madonna del Ghisallon nousussa pääjoukosta irtosivat Vladimir Gusev ja Giovanni Visconti, jotka tavoittivat  karkulaisryhmästä jäljellä olleet ajajat, viimeisenä Michael Albasinin. Seuraavaksi irtiottoa yritti Bauke Mollema, mutta liian aikaisin kilpailun voittoa ajatellen. Colma di Sormanon huipulta laskettaessa Philippe Gilbert siirtyi kärkeen saaden peräänsä Vincenzo Nibalin, Pablo Lastrasin ja Haimar Zubeldian.

Nibali kaatui hiusneulamutkassa pudoten kärkiryhmästä, josta puolestaan Gilbert lähti irtiottoon. Michele Scarponi tavoitti hänet pitkän takaa-ajon jälkeen. Gilbert ratkaisi toisen peräkkäisen Lombardian ympäriajon voittonsa karattuaan Scarponilta viimeisessä nousussa, San Fermossa. Maalissa heidän eronsa oli 12 sekuntia. Pablo Lastras sijoittui kolmanneksi.      

## Tulokset
Lähde: Cyclingnews

## Osallistuneet joukkueet
Kilpailuun kutsuttiin kaikkiaan 26 joukkuetta. 
*UCI ProTour -tallit: Ag2r-La Mondiale, Astana, Caisse d'Epargne, Euskaltel-Euskadi, Française des Jeux, Garmin-Transitions, Katjuša, Lampre-Farnese Vini, Liquigas-Doimo, Omega Pharma-Lotto, Quick Step, Rabobank, Team HTC-Columbia, Team Milram, Team RadioShack, Team Saxo Bank ja Team Sky
*UCI Continental Circuits -tallit: Acqua & Sapone, Androni Giocattoli, Bbox Bouygues Télécom, BMC Racing Team, Carmiooro-NGC, Cervélo TestTeam, Cofidis, Colnago-CSF Inox ja ISD-Neri.

## Lähteet
Liekkitikkanen

**Liekkitikkanen** (*Mesopicos goertae*) on afrikkalainen tikka. Sen esiintymisalue käsittää mantereen keskiosan ulottuen Mauritaniasta itään Etiopiaan, Keniaan ja Tansaniaan, sekä etelässä Luoteis-Angolaan ja Zaireen. Lajista tunnetaan neljä alalajia. Philipp Ludwig Statius Müller kuvaili lajin holotyypin Senegalista vuonna 1776.

## Lähteet
Musta hevonen (sarjakuva)

**Musta hevonen** () on Samsonin (Samuli Lintulan) piirtämä ja käsikirjoittama suomalainen strippisarjakuva, joka on ilmestynyt vuodesta 2008. Siinä seikkailevat Heikki (hevonen, ori), Sini (lintu) ja Helka (hevonen, tamma). Sarjakuva on päässyt Pohjois-Amerikassa syndikaattilevitykseen . 

## Albumeja
* 

## Lähteet

## Aiheesta muualla
* Mustan hevosen kotisivu
* Dark Side of The Horse  GoComics.com
Vuoden 2008 isku Abu Kamaliin

**Vuoden 2008 isku Abu Kamaliin** oli CIA:n upseerien Syyriassa helikoptereilla 26. lokakuuta 2008 suorittama puolisotilaallinen isku. Syyrian hallitus kutsui tapahtumaa ”rikolliseksi ja terroristiseksi” hyökkäykseksi maan suvereeniteettiä kohtaan väittäen, että raportoidut kahdeksan kuolonuhria olivat siviileitä. Nimeämätön Yhdysvaltain sotilaslähde kuitenkin väittää, että kohde oli ulkomaisten taistelijoiden verkostoa, jotka matkustivat Syyrian läpi liittyäkseen Yhdysvaltain johtamaan Halukkaiden koalition ja Irakin hallinnon vastaiseen Irakin vastarintaan.

## Katso myös
*Operaatio Orchard

## Lähteet
Michelle (kappale)

**Michelle** on Paul McCartneyn säveltämä The Beatles -yhtyeen kappale. 

Kappaleessa McCartney laulaa hieman ranskaksi, mikä on lähtöisin kappaleen musiikillisesta luonteesta. McCartney kuuli noin 19-vuotiaana ranskalaisen laulun taideopiskelijoiden juhlissa. Tästä tuli inspiraatio Michelleen, joka jäi kuitenkin vuosiksi hautumaan (sävelmä tuli valmiiksi, kun vuoden 1965 albumi *[[Rubber Soul]]* kaipasi kipeästi lisää kappaleita).

”Michellen” on nauhoittanut The Beatlesin lisäksi brittiläinen lauluduo David and Jonathan, jonka coverversio nousi top 20:een sekä Britanniassa että Yhdysvalloissa vuonna 1966.

## Lähteet
Mosambikintikkanen

**Mosambikintikkanen** (*Dendropicos stierlingi*) on itäafrikkalainen tikka. Sen esiintymisalue ulottuu Tansanian eteläosasta Mosambikin pohjoisosaan sekä läheiseen Malawin lounaisosaan, mahdollisesti myös itäiseen Sambiaan. Anton Reichenow kuvaili lajin holotyypin Tansanian Songeasta vuonna 1901.

## Lähteet
Pikiotsatikkanen

**Pikiotsatikkanen** (*Mesopicos elliotii*) on keskiafrikkalainen tikka. Sen esiintymisalue ulottuu Nigerian kaakkoisosista Kameruniin, Ugandaan, Zaireen, Gaboniin ja Angolaan. Lajista tunnetaan kaksi alalajia. John Cassin kuvaili lajin holotyypin Gabonin Munijoelta vuonna 1863.

## Lähteet
Käsipallon miesten maailmanmestaruuskilpailut 2007

**Vuoden 2007 käsipallon maailmanmestaruuskilpailut** järjestettiin Saksassa 19. tammikuuta – 4. helmikuuta. Kisoihin selvisi karsintojen kautta 24 maata. Turnauksen voitti isäntämaa Saksa, joka voitti loppuottelussa Puolan maalein 29–24. Pronssiottelussa Tanska kaatoi Ranskan 27–34.

## Tähdistökentällinen

## Loppusijoitukset

## Aiheesta muualla

*Käsipallon MM-kilpailujen tilastosivusto
Natalja Duhnova

**Natalja Stanislavovna "Nataša" Duhnova** (, ; s. 16. heinäkuuta 1966 Moynaq, Uzbekistanin SNT) on valkovenäläinen yleisurheilija, joka kilpaili keskimatkojen juoksussa. Hän edusti seuratasolla Grodno TU:ta. Duhnova voitti 800 metrillä hopeaa sekä sisäratojen MM-kisoissa 1997 että EM-kisoissa 1994 ja kultaa sisäratojen EM-kilpailuissa 1994. Hän osallistui olympialaisiin kahdesti, vuosina 1996 ja 2000. Duhnova oli mukana 800 metrin juoksussa molemmilla kerroilla, jonka lisäksi hän kilpaili 1&nbsp;500 metrin matkalla Atlantan kisoissa 1996. Hänen paras olympiasijoituksensa oli seitsemäs sija 800 metriltä Atlantan kisoista 1996. 

Duhnova voitti urallaan yhteensä seitsemän maansa mestaruutta, joista viisi tuli 800 ja kaksi 1&nbsp;500 metrin matkoilta. Hän pitää hallussaan Valko-Venäjän ennätystä 1&nbsp;000 metrin juoksussa tuloksellaan 2.37,33.

## Ennätykset

*Lähde: IAAF* 

* 800 m: 1.57,24 (1996)
* 1 500 m: 4.06,70 (1997)

## Lähteet
Cinema (elokuvateatteri)

**Cinema** oli elokuvateatteri Helsingin Etu-Töölössä Museokadulla samoissa tiloissa, joissa aiemmin oli ollut Taru ja sitä ennen Mikki ja Revy. Teatteri lopetti toimintansa 3. marraskuuta 1995.

Elokuvakriitikko Mårten Kihlman osti Tarun sen omistajalta, muutti nimen Cinemaksi ja avasi 23. marraskuuta 1967. Ensimmäinen elokuva oli Jacques Demyn ohjaus *[[Lola (vuoden 1961 elokuva)|Lola]]*. 

Teatteri profiloitui laatuelokuvien esittäjänä. Kriitikko Mikael Fränti piti sitä ensiaskeleena kohti kunnallista elokuvateatteria, "jonka on pakko olla todellisuutta tässä maassa viimeistään 70-luvun lopulla".

Vuonna 1990 Kihlman myi Cineman Mika Siltalalle, Pekka Lanervalle ja Matti Pauniolle. Kihlman kuoli pian kaupanteon jälkeen. Ensimmäinen uudessa Cinemassa esitetty elokuva oli Krzysztof Kieślowskin *[[Lyhyt elokuva tappamisesta]]*.

Teatterin nimet sen historian 3.11.1929–3.11.1995 aikana:

* Revy 3.11.1929–1939 
* Mikki 17.9.1939–1964 
* Taru 20.11.1964–1967 
* Cinema 24.11.1967–3.11.1995.

## Lähteet
Clarencensaari

**Clarencensaari** () on Eteläisiin Shetlandinsaarin kuuluva saari Eteläisessä jäämeressä noin 30 kilometriä Elefanttisaaresta kaakkoon. Saaren korkein huippu Mount Irving kohoaa noin 2300 metrin korkeuteen saaren eteläosassa.

Edward Bransfield löysi saaren 4. helmikuuta 1820 ja nimesi sen Clarencen herttuan prinssi Vilhelmin mukaan.

## Katso myös
* Luettelo maailman korkeimmista saarista

## Lähteet
Eight Days a Week

**Eight Days a Week** on The Beatlesin kappale vuonna 1964 ilmestyneeltä albumilta *[[Beatles for Sale]]*. Sen ovat tehneet John Lennon ja Paul McCartney. Kappale syntyi, kun McCartney kysyi matkalla Lennonin luokse autonkuljettajaltaan, miten menee. Kuljettaja vastasi: ”Jaa, painan hommia täysillä, kahdeksan päivää viikossa.” Perillä hän kertoi tapauksen Lennonille, ja he rupesivat tekemään siitä kappaletta.

Yhdysvalloissa kappale sisältyi albumille *[[Beatles VI]]*, ja single nousi listaykköseksi kahden viikon ajaksi. Britanniassa sitä ei julkaistu singlenä.

## Lähteet
Noita palaa näyttämölle

**Noita palaa näyttämölle** on Panu Rajalan kirjoittama tietokirja, joka ilmestyi vuonna 1998. Kirjassa käydään läpi Mika Waltarin ura näytelmäkirjailijana ja esitellään hänen draamatuotantonsa. Jokaisesta näytelmästä kerrotaan juoni, ensimmäiset esitykset, mahdolliset elokuvasovitukset ja kriitikoiden vastaanotto. Kirjassa esiteltiin ensi kerran kaksi Waltarin tuolloin vielä julkaisematonta näytelmää: *[[Pimeä komero]]* ja *[[Viimeiset ihmiset]]*. Waltari oli tarjonnut niitä 1950-luvulla Kansallisteatterille, mutta ne hyllytettiin eikä niitä koskaan esitetty. Vuonna 1999 ne julkaistiin kokoelmassa *[[Mika Waltarin näytelmät]]*.

Kriitikoiden mukaan Rajala on kirjoittanut ”rohkeasti omalla äänellä”, mutta ”välillä turhankin sujuvasti”. Kirjan heikkoutena on pidetty sitä, että Waltarin näytelmiä ei tarkastella laajemmassa yhteydessä, suhteessa oman aikansa muihin näytelmiin ja tyylisuuntiin.

## Lähteet
*
*
Rana (Norja)

**Rana** on Norjan kunta Nordlandin läänissä Helgelandin maakunnassa. Naapurikuntia ovat pohjoisessa Meløy, Beiarn ja Saltdal, etelässä Hemnes ja Leirfjord sekä lännessä Nesna, Lurøy ja Rødøy. Idässä kunta rajoittuu Ruotsiin. Ranan alueella on runsaita rautamalmiesiintymiä ja se on Norjan merkittävimpiä teollisuuskeskuksia. Kaivostoiminta alueella alkoi 1860-luvulla.

Kunnan hallinnollinen keskus on Mo i Ranan kaupunki. Muita taajamia ovat Hauknes, Storforshei ja Alternes. Vuoden 2024 alussa Ranassa oli 25&nbsp;994 asukasta.

## Media
Paikallislehti *[[Rana Blad]]* ilmestyy neljästi viikossa.

## Kuvia

Nordland teater A.JPG|Nordlandin teatteri
Jernverket i Mo I Rana - no-nb digifoto 20150129 00075 NB MIT FNR 15564.jpg|Kaivostoimintaa 1950-luvulla
Mo I Rana Airport.JPG|Mo i Ranan lentoasema
Mo kirke Rana.jpg|Mon kirkko
Church of Gruben01.JPG|Grubenin kirkko


## Tunnettuja henkilöitä
* Bjørn Alterhaug (s. 1945), jazzmuusikko
* Hans Olav Lahlum (s. 1973), historioitsija ja kirjailija
* Ellinor Rafaelsen (s. 1945), kirjailija
* Tom Sandberg (s. 1955), yhdistetyn hiihtäjä
* Kristin Størmer Steira (s. 1981), maastohiihtäjä

## Katso myös
*Jordbrugrotta, veden täyttämä luolasto, suosittu sukelluskohde

## Lähteet

## Aiheesta muualla
Rana

**Rana** voi tarkoittaa seuraavia:

* Rana, kunta Norjassa
* Mo i Rana, Ranan kunnan keskustaajama  
* Rana, paikkakunta Burkina Fasossa
* Raná, useita kyliä Tšekissä
* *[[Rana (suku)|Rana]]*, aitosammakoiden suku
** *[[Rana temporaria]]*, tavallinen sammakko
* Villa Rana, rakennus Jyväskylän Seminaarinmäellä
* Rana, sukunimenä:
** Beatrice Rana (s. 1993), italialainen pianisti
** Dalip Singh Rana (s. 1972), intialainen showpainija
** Jaspal Rana (s. 1976), intialainen pistooliampuja ja maailmanmestari
* Rana, etunimenä:
** Rana Daggubati (s. 1984), intialainen näyttelijä
** Rana Dajani, jordanialainen molekyylibiologi.
Aino Pohjanoksa

**Aino Siviä Pohjanoksa** (o.s. **Kuosmanen**, 17. maaliskuuta 1936 Rauma – 5. kesäkuuta 2023 Rauma) oli suomalainen kasvatustieteiden tohtori, opetusneuvos ja poliitikko.

Pohjanoksa toimi kokoomuksen kansanedustajana vuosina 1983–1991. Turun läänin pohjoisesta vaalipiiristä valittu Pohjanoksa toimi eduskunnassa suuren valiokunnan, sivistys-, sosiaali- ja valtiovarainvaliokunnan sekä toisen lakivaliokunnan jäsenenä sekä valitsijamiehissä.

Luottamustoimissa Pohjanoksa on toiminut muun muassa Kehitysaluerahaston hallintoneuvostossa 1987–1992, Rauman kaupunginvaltuustossa 1977–1997 (joista kolme viimeistä vuotta valtuuston puheenjohtajana) ja Kansallisen sivistysliiton puheenjohtajana vuosina 1985–1987. Hänelle myönnettiin opetusneuvoksen arvonimi vuonna 1999.

Pohjanoksa valmistui kansakoulunopettajaksi Hämeenlinnan seminaarista vuonna 1958. Erilaisten opettajantöiden jälkeen hänet valittiin Rauman seminaarin harjoittelukoulun lehtoriksi 1966, Rauman normaalikoulun ensimmäiseksi rehtoriksi 1974, Turun yliopiston Rauman opettajankoulutuslaitoksen alkuopetuksen didaktiikan lehtoriksi 1978 ja laitoksen johtajaksi 1979. Hän kirjoitti kasvatustieteen maisteriksi Jyväskylän yliopistosta vuonna 1976 ja professoriksi Turun yliopistosta vuonna 1980. Pohjanoksan väitöskirjan nimi oli *Visuaalisen, verbaalisen ja taktillisen luovuuden kehittäminen alkuopetusikäisillä*. Vuoden 1982 Pohjanoksa työskenteli dosenttina Tampereen yliopistossa. Aino Pohjanoksa palasi opettajankoulutuslaitokseen tutkijaksi ja apulaisprofessoriksi 1991 ja jäi eläkkeelle laitoksen johtajan virasta 1999.

Pohjanoksan vanhemmat olivat valokuvaaja Taavetti Kuosmanen ja Siviä Kuosmanen. Hän avioitui järjestysmestari Kimmo Pohjanoksan kanssa vuonna 1964. He saivat kaksi lasta, Iiron (s. 1965) ja Paunon (s. 1966).

## Lähteet
*

### Viitteet
Etentsamidi

**Etentsamidi** (engl. *ethenzamide*) on eräs tulehduskipulääke. Sitä voivat valmistaa paikalliset apteekit omana tuotantonaan. Lääkevalmisteeseen voidaan lisätä kofeiinia. Tuotetta myydään *Päänsärkypulveri*-kauppanimellä. Tuotetta on ollut apteekeissa jo ainakin 1970-luvun alusta asti kahtena versiona, ns. Sinisenä päänsärkypulverina, joka oli erityisen voimakas, ja miedompana Keltaisena päänsärkypulverina. Näistä vahvemman myynti on lopetettu. Pulverimuodon tarkoitus oli tuoda kilpaileva tuote aikoinaan varsin suositulle *Hota*- päänsärkypulverille.

## Aiheesta muualla
*PubChem: Ethenzamide 
*Kyoto Encyclopedia of Genes and Genomes (KEGG): Ethenzamide 
*ChemBlink: 2-Ethoxybenzamide
ITS Finland

**Älykkään liikenteen verkosto – ITS Finland ry** (Intelligent Transport Systems and Services) on vuonna 2006 perustettu voittoa tavoittelematon yhdistys. Yhdistyksen tavoitteena on edistää sitä, että liikenteen ja logistiikan palveluista olisi mahdollista tehdä kestävämpiä ja älykkäämpiä. Tavoitteiden saavuttamiseksi ITS Finland järjestää alan seminaareja, viestii älyliikenteeseen liittyen ja osallistuu alan kehitystyöhön. Yhdistys pyrkii myös edistämään eri maiden välistä yhteistyötä. 

ITS Nationals toimii eurooppalaisena verkostona eri maiden ITS-organisaatioiden välillä. Vuonna 2025 verkostoon kuului 29 jäsenorganisaatiota, mukaan lukien ITS Finland. ITS Finland kuuluu myös ITS Nordic+ -verkostoon, joka auttaa Pohjoismaiden ja Baltian ITS-organisaatioita tekemään yhteistyötä ja jakamaan tietoa keskenään.

## Lähteet

## Aiheesta muualla

* ITS Finlandin sivusto
Rødøy

**Rødøy** on Norjan kunta Nordlandin läänissä Helgelandin maakunnassa. Naapurikuntia ovat pohjoisessa Meløy, idässä Rana, etelässä Lurøy ja lounaassa Træna. Pääelinkeinoja ovat maatalous, kalastus ja kalankasvatus. Rødøyn hallinnollinen keskus on Vågaholmen. Kunnassa ei ole lainkaan taajamia.

## Kuvia

Befolkningsutvikling kommune 1836.svg|Kunnan väkiluku vuosina 1951–2010.
Myken fyr.JPG|Mykenin majakka
Rødøy kirke i 1938.jpg|Rødøyn kirkko


## Tunnettuja henkilöitä
* Hjalmar "Hjallis" Andersen (1923–2013), pikaluistelija, syntyi Rødøyssä

## Lähteet

## Aiheesta muualla
Świętokrzyskien voivodikunta

**Świętokrzyskien voivodikunta** () on yksi Puolan 16 voivodikunnasta. Se sijaitsee sisämaassa Puolan eteläosassa. Voivodikunnassa on arviolta 1&nbsp;257&nbsp;179 asukasta (vuonna 2015) ja sen pinta-ala on 11&nbsp;710,5 neliökilometriä. Sen pääkaupunki on Kielce.

Świętokrzyskien voivodikunta muodostettiin vuonna 1999.

## Świętokrzyskien voivodikunnan suurimmat kaupungit

## Lähteet

## Aiheesta muualla

* Voivodikunnan internetsivut
Maksim Dyldin

**Maksim Sergejevitš Dyldin** (; s. 19. toukokuuta 1987 Perm) on venäläinen pikajuoksija. 

Tammikuussa 2017 Dyldin sai neljän vuoden kilpailukiellon dopingtestin välttelystä ja hänen suorituksensa hylättiin 22.5.2015 lähtien. Syyskuussa 2017 hänen suorituksensa 22.8.2012 lähtien hylättiin kun hänen Lontoon olympialaisissa 2012 antamansa dopingnäyte osoittautui uusintatutkimuksessa positiiviseksi.

Urallaan Dyldin saavutti ennen dopinghylkäyksiä 4&nbsp;×&nbsp;400 metrin viestissä hopeaa sisäratojen EM-kisoissa 2007, pronssia Pekingin olympialaisissa 2008, kultaa EM-kisoissa 2010, pronssia Moskovan MM-kilpailuissa 2013 ja hopeaa Zürichin EM-kilpailuissa 2014. Alle 20-vuotiaiden MM-kilpailuissa hän saavutti viestihopeaa Pekingissä 2006 ja alle 23-vuotiaiden EM-viestikultaa Debrecenissä 2007. Hän voitti kultaa 4&nbsp;×&nbsp;400 metrin viestissä Kazanin Universiadeissa 2013.  Dyldin sijoittui 400 metrin henkilökohtaisella matkalla viidenneksi sisäratojen MM-kisoissa 2008. Pekingin olympialaisissa 2008 ja Berliinin MM-kisoissa 2009 hän karsiutui alkuerissä sekä Barcelonan EM-kisoissa 2010 ja Lontoon olympialaisissa 2012 välierissä.

## Henkilökohtaiset ennätykset
* 400 m: 45,01 s (2012) 

## Lähteet
Træna

**Træna** on saaristokunta Norjassa, Nordlandin läänissä, Helgelandin maakunnassa. Väestön pääosa asuu Husøyan saarella, jossa kunnan hallinnollinen keskus Husøy sijaitsee. Myös Selværin saarella on asukkaita. Pinta-alaltaan suurin saari on Sanna, jolla sijaitsee myös kunnan korkein kohta, Trænstaven.

Kalastus on Trænassa perinteisesti ollut tärkein elinkeino sekä alkutuotannossa että jalostamisessa. Nykyisin myös matkailu on merkittävä tulonlähde. Heinäkuisin järjestetään Trænafestivalen, johon saapuu yleensä 2&nbsp;000–5&nbsp;000 kävijää.

Trænasta on päivittäinen autolauttayhteys mantereelle, lisäksi pienemmät alukset liikennöivät eri saarten välillä.

## Kuvia

Husøya.JPG|Husøya
Træna kirke.jpg|Trænan kirkko
Træna, Træna - S-1602U3 046.jpg|Trænan majakka
Kirkehellern.jpg|Trænafestivalen
Befolkningsutvikling kommune 1835.svg|Kunnan väkiluku vuosina 1951–2010.


## Lähteet

## Aiheesta muualla
Aleksander Kreek

**Aleksander Kreek** (s. 21. heinäkuuta 1914 Lihula – 19. elokuuta 1977 Toronto, Kanada) oli virolainen yleisurheilija, joka kilpaili kuulantyönnössä. Hän voitti kultaa Pariisin EM-kisoissa 1938 tuloksellaan 15,83 metriä. Kreek sai myös kaksi mitalia nykyisten universiadien edeltäjänä toimineista opiskelijoiden maailmanmestaruuskilpailuista.

## Ennätykset

* Kuulantyöntö: 16,40 m (1939) 

## Lähteet
XAMPP

**XAMPP** on ilmainen, avoimen lähdekoodin ohjelmisto web-sovellusten palvelimille. Ohjelmisto koostuu pääasiassa Apache HTTP-palvelimesta, MySQL-tietokannasta, ja skripteistä, jotka on kirjoitettu PHP:llä ja Perlillä.

## Etymologia
XAMPP on lyhenne seuraavien sanojen alkukirjaimista: 
* X (eli cross-platform)
* Apache HTTP Server
* MySQL
* PHP
* Perl

## Käyttö
Virallisesti XAMPP -ohjelmiston suunnittelijat tarkoittivat sen käytettäväksi vain kehittämiseen välineenä, jotta sivuston suunnittelijat ja ohjelmoijat voisivat testata työnsä omilla tietokoneillaan ilman Internetiä. Jotta tämä olisi mahdollisimman helppoa, monet tärkeät turvaominaisuudet ovat oletuksena pois päältä. Käytännössä kuitenkin XAMPP-ohjelmistoa käytetään joskus verkkosivujen näyttämiseen omalta tietokoneelta.

## Lähteet

* http://www.apachefriends.org/
* Haastattelussa Kai Seidler XAMPP projektista— *haastattelun tehnyt Lenz Grimmer, MySQL* 
* ''XAMPP -ohjelmiston asentaminen on helpooa''— *artikkelin tehnyt Nils-Erik Frantzell, IBM* 
*''XAMPP -ohjelmiston Asennus, Konfigurointi, Kehitys''— *artikkelin tehnyt Dalibor D. Dvorski, Skills Canada - Ontario* 

## Aiheesta muualla
Aslak Aas

**Pertti Aslak Aas** (25. elokuuta 1935 Heinola – 1. helmikuuta 1999 Mikkeli) oli suomalainen insinööri ja poliitikko.

Aas valmistui ylioppilaaksi vuonna 1954 ja rakennusinsinööriksi vuonna 1960 ja työskenteli vuosina 1960–1964 Mikkelin läänin rakennustoimiston toimistoinsinöörinä ja vuodesta 1964 Mikkelin kaupungin rakennustarkastajana.

Kansanedustajana Aas toimi ajalla 23. maaliskuuta 1970 – 21. tammikuuta 1972 edustaen Mikkelin läänin vaalipiiriä ja kuului Kansallisen Kokoomuksen eduskuntaryhmään. Eduskunnassa hän kuului kulkulaitos- ja puolustusasiainvaliokuntiin.

Kunnallisia luottamustehtäviä Aasilla oli Mikkelissä, jossa hän toimi muun muassa Mikkelin kaupunginvaltuuston varapuheenjohtajana ja kaupunginhallituksen puheenjohtajana. Hän kuului myös Etelä-Savon seutukaavaliiton valtuustoon ja toimi sen varapuheenjohtajana. Sotilasarvoltaan hän oli luutnantti.

## Lähteet
Sumerian Records

***Sumerian Records*** on yhdysvaltalainen itsenäinen levy-yhtiö, jonka toiminta keskittyy Washington D.C.:n sekä Los Angelesiin. Yhtiön perusti vuonna 2006 Ash Avildsen, joka on toiminut myös yhtyeiden keikkajärjestäjänä.

Levy-yhtiön ehdottomiin lippulaivoihin kuuluvat mm. Animals as Leaders, Born of Osiris, The Faceless ja Periphery.

Suomalainen deathcore-yhtye Circle of Contempt on julkaissut Sumerian Recordsin kautta debyyttialbuminsa Artifacts in Motionin 23. marraskuuta vuonna 2009 ja vuonna 2012 Entwine the Threads EP:n. 

## Levy-yhtiön artisteja

* After the Burial
* Animals as Leaders
* Asking Alexandria
* Betraying The Martyrs
* Body Count
* Borgore
* Born of Osiris
* Capture The Crown
* Circle of Contempt
* City In The Sea
* Close to Home
* Conducting from the Grave
* Creature Feature
* Darkest Hour
* Dayshell
* Dead Letter Circus
* The Dillinger Escape Plan
* Enfold Darkness
* Evan Brewer
* The Faceless
* The Francesco Artusato Project
* The Haarp Machine
* I See Stars
* I, the Breather
* The Kindred
* Lesser Key
* Mestis
* Periphery
* Stick to Your Guns
* Stray from the Path
* T.R.A.M
* Upon a Burning Body
* Veil of Maya

## Lähteet

## Aiheesta muualla
* Kotisivut 
* http://www.twitter.com/sumerianrecords
Pauli Räsänen (kansanedustaja)

**Pauli Emil Räsänen** (6. lokakuuta 1935 Suonenjoki – 18. helmikuuta 2017 Oulu) oli suomalainen lääkäri ja poliitikko. Räsänen toimi kansanedustajana vuosina 1966–1979. Hän edusti Oulun läänin vaalipiiriä ja kuului Suomen Kansan Demokraattisen Liiton eduskuntaryhmään. 

Räsäsen vanhemmat olivat maanviljelijä Juho Emil Räsänen ja Impi Onerva Karvonen. Hän pääsi ylioppilaaksi 1954 ja valmistui lääketieteen lisensiaatiksi 1963. Räsänen toimi Oulu Oy:n tehtaanlääkärinä 1963, Kempeleen, Oulunsalon ja Hailuodon kunnanlääkärinä 1963–1972 ja terveyskeskuslääkärinä 1972–1977. Hän toimi vuodesta 1977 alkaen yksityislääkärinä Oulussa erikoisalanaan akupunktio.

Räsänen oli presidentin valitsijamiehenä vuosien 1968 ja 1978 presidentinvaaleissa. Hän toimi n puheenjohtajana ja oli television ohjelmaneuvoston jäsen.

## Lähteet

## Aiheesta muualla
*Pauli Räsäsen muistokirjoitus Helsingin Sanomissa
Maaria Koskiluoma

**Maaria Koskiluoma** (4. kesäkuuta 1945 – 1. syyskuuta 1991) oli suomalainen näyttelijä, näytelmäkirjailija ja dramaturgi. Hänen tunnetuimpia töitään on Maria Jotunin *[[Huojuva talo|Huojuvan talon]]* dramatisointi, jonka pohjalta TV2 teki neliosaisen TV-näytelmän vuonna 1990. Koskiluoma on lisäksi ohjannut näytelmiä ja radiokuunnelmia, sekä näytellyt sivuosa roolit elokuvissa *Punahilkka* (1968) ja *Kaivatut* (1985) sivuosaroolit. Hän on toimittanut yhdessä Pekka Kyrön kanssa Teatteri-lehden 40-vuotisjuhlajulkaisun *Huojuva talo. Romaanista teatteriesitykseksi* (1986).

## Tuotanto
### Käsikirjoitus
* *[[Kertomus Fredrika Charlotta Runebergin elämästä]]*, Ryhmäteatteri, 1976
* *[[Särkeekö kovasti]]*, –, 1989
Lähde: 

### Dramatisoinnit
* Maiju Lassila: *[[Liika viisas]]* 1976
* Maria Jotuni: *[[Huojuva talo (televisiosarja)|Huojuva talo]]*, 1990
* Leo Tolstoi: *[[Kreutzer-sonaatti  (Leo Tolstoin romaani)|Kreutzer-sonaatti]]*, 1985
* Leo Tolstoi: *[[Anna Karenina]]*, 1986
* Fjodor Dostojevski: *[[Rikos ja rangaistus]]* (yhdessä Seppo Parkkisen kanssa), 1990
Lähde: 

### Näytelmäkäännökset
* Ray Bradbury: *Tuo ihmeellinen vaniljajäätelön värinen puku* (*The Wonderful Vanilla Ice-Cream Suit*)
* Tennessee Williams: *Nuoruuden suloinen lintu* (*The Sweet Bird of Youth*)

## Näyttelijä
* *Punahilkka*, vaaleahko tyttö asuntolassa, 1968
* *Kaivatut*, lentomatkustaja, 1985
Lähde: 

## Lähteet
* 
* 

### Viitteet
Kirsti Ala-Harja

**Kirsti Raili Ala-Harja** (s. 28. helmikuuta 1936 Kurikka) on suomalainen lääkäri ja poliitikko. Hän toimi kokoomuksen kansanedustajana Vaasan läänin vaalipiiristä kolme kautta vuosina 1987–1999. Vuosina 1995–1998 Ala-Harja oli eduskunnan sivistysvaliokunnan puheenjohtaja.

## Ura ja elämä
### Koulutus ja työelämä
Ala-Harja syntyi maanviljelijäperheeseen. Hän muutti opiskelemaan Helsinkiin vuonna 1956 ja kävi vuoden kauppaopiston ylioppilasluokkaa. Lääketieteen opinnot hän aloitti entisen opettajansa kehotuksesta. Ala-Harja valmistui lääketieteen lisensiaatiksi vuonna 1964. Hän erikoistui keuhkosairauksiin vuonna 1971 ja sisätauteihin vuonna 1973 Helsingin yliopistossa.

Vuosina 1964–1968 Ala-Harja työskenteli Laakson sairaalan ja vuosina 1968–1972 Marian sairaalan apulaislääkärinä. Hän oli Etelä-Pohjanmaan keskussairaalan sisätautien osastonlääkäri 1973–1978 ja apulaisylilääkäri 1978–1984. Lapuan patruunatehtaan räjähdyksen sattuessa vuonna 1976 Ala-Harja oli työvuorossa ensiapupoliklinikalla ja toimi myöhemmin onnettomuudessa loukkaantuneita varten perustetun kuntoutustyöryhmän varapuheenjohtajana. Hän on työskennellyt myös useissa muissa lääketieteellisissä luottamustehtävissä ja työryhmissä. Ennen valintaa kansanedustajaksi Ala-Harja työskenteli Etelä-Pohjanmaan keskussairaalan kuntoutusylilääkärinä 1984–1987. Hän sai lääkintöneuvoksen arvonimen vuonna 1997.

### Poliittinen ura
Politikkaan Ala-Harja lähti vuonna 1986 kun Seinäjoen Kokoomuksen Naiset pyysivät häntä ehdolle vuoden 1987 eduskuntavaaleihin. Vuoden 1983 vaaleissa kaikki Vaasan vaalipiiristä valitut kansanedustajat olivat miehiä, ja alueen naisjärjestöt kampanjoivat Irma Rewellin johdolla naisten nostamiseksi politiikkaan Pohjanmaalla. Ala-Harja valittiin ensimmäisellä yrittämällä kansanedustajaksi. Hän oli presidentin valitsijamies vuoden 1988 vaaleissa. Ala-Harja on ollut myös Seinäjoen kaupunginvaltuuston jäsen.

## Yksityiselämä
Ala-Harja on naimisissa ja hänellä on kaksi tytärtä. Toinen heistä on entinen missi ja malli ja nykyinen evankelista Satu Ala-Harja.

## Lähteet
* 

### Viitteet
Hyrynsalmen vaakuna

**Hyrynsalmen vaakuna** on Hyrynsalmen kunnan tunnus. Vaakunan aihe viittaa pitäjän laajojen metsämaiden entisaikain tärkeimpään elinkeinoon tervanpolttoon. Aaltokoroinen paalu kuvaa kunnan nimen jälkiosaa.

Vaakunan selitys on ”hopeisessa kentässä sininen aaltokoroinen paalu, jossa kultainen tervatynnyri.” Vaakunan on suunnitellut Aarno Liuksiala, ja Hyrynsalmen kunnanvaltuusto hyväksyi sen kokouksissaan 24. toukokuuta 1967 ja 27. maaliskuuta 1968. Sisäasiainministeriö vahvisti vaakunan käyttöön 8. kesäkuuta 1968.

## Lähteet
* 
*